stanford-oval/wikipedia huggingface dataset:
אחוזם
המתיחות בשנות החמישים

בדצמבר 1955 התרחשה במושב קטטה בה נפצעו מספר תושבים. בעיתון הצופה נטען שתושבי המקום, ברובם דתיים, נחרדו מהחינוך החילוני שקיבלו ילדיהם וחיפשו דרכים לארגן לילדיהם חינוך דתי. לאחר שניסיונות שונים כשלו הם ארגנו מעבר של תושבים רבים לפועל המזרחי ובבחירות לכנסת השלישית הצביעו רבים מהם עבור הפועל המזרחי במקום להצביע עבור המפלגה הפרוגרסיבית, כמתבקש מההשתייכות הארגונית של המושב. לטענת עיתון הצופה, בעקבות הצבעה זאת, פעלו אנשי העובד הציוני להביא למושב משפחות חילוניות ועל רקע זה פרצה הקטטה. מנגד, בעיתונים אחרים נטען שהסכסוך החל מניסיונות של הפועל המזרחי להעביר את המושב אל תנועתם. ועדת חקירה של משרד החינוך קבעה בינואר 1956 כי רוב התושבים מעוניינים בחינוך חילוני וכי יש להסתפק בתגבור לימודי קודש עבור ההורים המעוניינים בכך. לחברי הפועל המזרחי הוצע לעבור למושב באזור שובה בנגב, אך אלו סירבו ודרשו מושב באזורם. לקראת שנת הלימודים הבאה נקבע שבית הספר במושב לא ייפתח והילדים יוסעו לבית ספר אזורי ממלכתי או ממלכתי דתי לפי בחירת ההורים. בשנת 1958 נפתח בית ספר דתי לאחר שכל תושבי המושב ביקשו חינוך דתי לילדיהם.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  "וַתֵּלֶד לוֹ נַעֲרָה אֶת-אֲחֻזָּם וְאֶת-חֵפֶר וְאֶת-תֵּימְנִי וְאֶת-הָאֲחַשְׁתָּרִי, אֵלֶּה בְּנֵי נַעֲרָה". (ספר דברי הימים א', פרק ד', פסוק ו')
↑  שמואל אבידור, מגילת היסורים של אחוזם, הצופה, 30 בדצמבר 1955
↑  טרור פרוגרסיבי נגד מצביעי ב' באחוזם, הצופה, 7 בספטמבר 1955
↑  הרקע בסכסוך אחוזם - מפלגתי, דבר, 13 בדצמבר 1955
↑  שרגא מילשטיין, למה סערו הרוחות באחוזם, מעריב, 16 בדצמבר 1955
↑  מציעים לקיים רק בי"ס ממלכתי באחוזם, חרות, 11 בינואר 1956
↑  מתיישבים מאחוזם למקום חדש, דבר, 21 במרץ 1956
↑  עולים דתיים מאחוזם תובעים להקים בשבילם נקודת התישבות חדשה, חרות, 11 ביולי 1956
↑  אחוזם ללא בית ספר בשנת הלמודים החדשה, הצופה, 16 ביולי 1956
↑  חינוך ממ"ד לילדי "אחוזם", הצופה, 20 בנובמבר 1958
| --- | --- |
בקרת זהויות :  NLI: 987007588168405171 
ערך זה הוא קצרמרבנושא מושבים. אתם מוזמנים לתרום לוויקיפדיה ו.
אליעזר שלמה שיק

בצעירותו עם הרב שלמה קרליבך
עם חמיו הרב אשר ישעיהו רוטנברג מקוסון
הרב שיק בדרשה בבית הכנסת היכל הקודש דחסידי ברסלב ביבנאל
הרב אליעזר שלמה שיק (מכונה בפי תלמידיו מוהרא"ש והצדיק מיבנאל) (כ"א באייר ה'ת"ש, 29 במאי 1940 – י"ז בשבט ה'תשע"ה, 6 בפברואר 2015) מחסידות ברסלב, היה מייסדה של קהילת "היכל הקודש" ביבנאל ובניו יורק.
מורשתו

מספר חודשים לאחר פטירתו קיבלו עליהם חלק מתלמידי הרב שיק את הרב יצחק לעזער כרבם. תלמיד נוסף בולט הוא הרב יואל ראטה. בנו של הרב שיק, הרב נחמן, עורך טישים ומקבל קהל.
חיבר מאות ספרים. ספריו ממשיכים לצאת לאחר פטירתו על ידי תלמידיו. כתבי ידו ממשיכים לצאת לאחר פטירתו על ידי תלמידו יחיאל לודמיר - שמונה על ידו לשם כך.
בתי מדרש "היכל הקודש" של תלמידיו קיימים בישראל, בערים יבנאל, בני ברק, אשדוד, מודיעין עילית, באר שבע, תל אביב, רמת גן, הוד השרון, הרצליה ועכו. בארצות הברית ישנם בתי מדרש בבורו פארק, ויליאמסבורג, מונרו, מונסי ובלומינגראוו.
ממשיך דרכו מתוך המשפחה, הוא בנו הרב נחמן אלכסנדר זושא שיק.
תפיסת עולמו והדרכותיו

בכתביו מדגיש הרב שיק את הנוכחות האלוהית הממלאת את כל הבריאה ומאפשרת לכל יהודי להתחבר אליו בעזרת שיחה איתו ואמירת אותיות התורה.
הרב שיק הנהיג את תלמידיו על פי פרשנותו בדברי רבי נחמן מברסלב בדגש על כמה נקודות עיקריות:
הקפדה על "שלום בית": חשיבות ההרמוניה והכבוד ההדדי בחיי הנישואין (על פי שיחות רס"ג-רס"ד בשיחות הר"ן).
לימוד יומי קבוע בחמישה עשר מקורות תורניים: חומש, רש"י ותרגום אונקלוס של פרשת השבוע; תנ"ך; משנה; תלמוד בבלי; תלמוד ירושלמי; תוספתא; מדרש רבה; מדרש תנחומא; רמב"ם; טור; שולחן ערוך; זוהר; תיקוני זוהר; ליקוטי מוהר"ן; ליקוטי הלכות (על פי שיחות כ"ח ו-ע"ו בשיחות הר"ן וקונטרס סדר-דרך-הלימוד).
לימוד נרחב בכתבי רבי נחמן, בבקיאות ובעיון. הרב שיק תיקן לוח לימוד שבעזרתו מסיימים את לימוד הספר ליקוטי מוהר"ן מדי חודש.
הפצה: עידוד תלמידיו להפיץ לרחובות את ספרי ברסלב במחיר הקרן, וכן את הקונטרסים שחיבר.
מראה חיצוני: חליפה ארוכה ומגבעת חסידית (בדומה לחסידי בעלז וויז'ניץ), פיאות מסולסלות ולא מפוזרות (על פי ליקוטי מוהר"ן חלק א' סימן קכ"ז, חיי מוהר"ן סימן תק"ז).
הקפדה על "כיבוד הורים": אף שחלק מתלמידיו הם חוזרים בתשובה ממשפחות חילוניות, מורה הרב שיק לתלמידיו להימנע ככל האפשר ממחלוקות עם ההורים ובני המשפחה.
התבודדות: שיחה אישית עם הקב"ה, בכל הזדמנות ובכל מקום (על פי שיחות הר"ן סימן סח), ולא רק בזמן מסוים שבו מתארגנת קבוצה לצאת ליער וכדומה.
נישואין בגיל צעיר: עודד הרב שיק את חסידיו להשיא את ילדיהם בגילאים צעירים מאוד (סביבות 15), כדי למנוע מהם פיתויים של יצר הרע בנושאי מין. בשל כך נפתחה נגדו חקירה פלילית ובמשך שלוש שנים הוא נעדר מהארץ מחשש שייעצר בידי רשויות החוק. החקירה הסתיימה בשנת 2006 ללא הגשת כתב אישום.
ילדיו, והקהילה ביבנאל כיום

לרב שיק חמישה ילדים, שני בנים ושלוש בנות, המתגוררים בארצות הברית. בנו הבכור, הרב נחמן שיק, ממשיך בעריכת טישים, תפילות באומן, קבלת קהל, כתיבת מכתבים, וסיורים במוסדות ברחבי העולם. בנו הקטן, משה (מוישי) נודה מהקהילה לאחר שניסה לעמוד בראשה.
המחלוקת סביבו

ב-2018 פורסמה, בתוכנית "קשר השתיקה", עדות של חברת קהילה בשם פייגי מיימוני, על כך שנאנסה ועברה התעללות מינית מתמשכת על ידי דוד שלה, דמות בולטת בקהילה. חרף המקובל בקהילה, בחרה מיימוני להתלונן במשטרה, וכתוצאה מכך, מאז הגשת התלונה נגד הדוד סבלו הוריה מהטרדות קיצוניות, כולל הפצת פשקווילים מבזים, חרם, נידוי, השלכת רימון, שריפת מכוניות ואף איומים ברצח. הפשקווילים עסקו בהגנה על כבודו של הרב שיק, נגד השקרים, לדבריהם, שמפיצה המתלוננת ומשפחתה. באחד הפשקווילים נכתב: "מי שאוהב את הצדיק צריך לשמור את הצדיק שלא יצא עליו שם רע. זהו אותו האיש אשר דיבר רע כנגד הקהילה הקדושה וכן דיבר סרה על מורינו ורבינו מוהרא"ש הקדוש זצוק"ל. בתוכנית נחשפו על ידי צוות התחקיר עדויות ומקרי אונס נוספים, שהוגדרו על ידי כתב מעריב: "מתברר כי גילוי עריות והתעללות מינית במשפחה הם בגדר "נורמה", וכי נהוג "לטשטש" ולהשתיק את המקרים הללו".
במרץ 2023 פרסם "כאן 11" סדרה תיעודית "בשם האב" העוסקת בחיים בקהילה לאחר פטירתו של הרב שיק. העדות המרכזית בסדרה היא של אישה שעזבה את הקהילה ויצאה בשאלה. כחלק מפרסום הסדרה היא התראיינה גם לתוכנית "כאן מקשיבים" וחזרה על עדותה, לפיה היא נאנסה תקופה ארוכה בעבודתה במטבח בקהילה, והרב שיק ניסה לשכנע אותה להתחתן עם האנס, כשהיא בת 14. לאחר שסירבה, היא שודכה לגבר עם הפרעות נפשיות ידועות שהכה ואנס אותה במהלך נישואיהם. כמו כן סיפרה האישה שבגיל 15 ילדה את ילדה הראשון.
שם הסדרה נגזר מראיונות עם משה שיק, בנו של הרב שיק, בהן הוא העלה טענות על כך שעבר פגיעה מינית על ידי רב בכיר, ואביו בתגובה אמר לו שעליו לשתוק, ולא הרחיק אותו מהפוגע, שלאחר מכן אף שהה עמו ביחידות בביתם ביבניאל, שם פגע בו שוב. מעבר לכך, מתח ביקורת מקיפה על הנהגתו של אביו, אך הבהיר כי מעשיו נבעו מתוך רצון טוב. יחסיו של הבן עם האב היו רעועים מזה שנים רבות, ולאחר פטירתו של הרב שיק פורסמה הקלטה מימיו האחרונים בה הוא דיבר בצורה חריפה על בנו, משה שיק, וכינה אותו "רשע מרושע, בן סורר ומורה", אמר כי הוא סוחט ממנו כספים, ואינו מרחם על אביו הגוסס, הבן טען שהוא צריך לרשת את כסאו של אביו, והציג צוואה שבה אביו ממנה אותו לנהל את עמותות הקהילה, אך הקהילה התנגדה לכך והציגה הקלטה מימיו האחרונים של הרב שיק, בה אמר על בנו מילים חריפות, וכן הציגה צוואה חלופית בה כל נכסיו של הרב שיק שייכים לקהילה היות שנבנו מתרומות הציבור.
בתשובה לטענותיו של משה שיק המוצגות בסדרה, הגיבו אנשי הקהילה כי משה שיק נמצא בהליכים משפטיים מולם, מתוך רצונו שמבני הציבור שנבנו מתרומות הציבור יעברו לידיו ולרשות ילדיו בטאבו, כי הוא מנסה להשחיר ולפגוע בפעילות העמותה מתוך אינטרס למנוע ממנה את היכולת להתמודד מולו בבתי המשפט וכי עד היום בתי המשפט השאירו את ניהול מבני הציבור בידי הקהילה. בין משה שיק לבין הקהילה מתנהלים משפטים מזה שנים, ובפסק דינו של השופט טל נמתחה ביקורת חריפה על החוזה שנחתם בין שתי עמותות בקהילה לבין משה שיק, לפיו יקבל 20,000 דולר בחודש בתמורה ל'שירותי ייעוץ' שאותם לא סיפק מעולם, ולמעשה ניתנו לו רק כדי שלא יעורר מהומות.
ספריו

אשר בנחל - סדרה של כ-272 כרכים המכילים מכתבי חיזוק לתלמידיו ולשואלים אותו
שאלות ותשובות בחסידות ברסלב - שאלות ותשובות בכל תחומי החיים, הסדרה מונה 42 כרכים.
אוצר הקונטרסים - סדרה בת שלושים ושניים כרכים המכילה כ-1000 קונטרסים. בנוסף, לוקטו מהסדרה קונטרסים המדברים על אותו נושא בכרכים מיוחדים: אוצר הקדושה, אוצר החיים, אוצר הסבלנות, אוצר לנשים, אוצר חינוך הילדים, אוצר שלום בית, אוצר הרפואות, אוצר לבחורי ישיבה, אוצר ראש השנה, אוצר הפרנסה.
פעולת הצדיק - קורות חייו של רבי נחמן מברסלב
שפת הנחל - פירוש על ליקוטי מוהר"ן של רבי נחמן
זאת התורה - דרושים על סדר פרשיות השבוע
שיחות מוהרא"ש - שיחות וסיפורים שנאמרו לתלמידי "היכל הקודש", חמישה-עשר כרכים
אמרי מוהרא"ש - מקבץ מאמרותיו ושיחותיו לתלמידיו
נהרי אפרסמון - פירוש על סיפורי מעשיות של רבי נחמן
סידור "עת רצון" - ביאור על סידור התפילה ע"פ תורתו של רבי נחמן, 3 כרכים (ליום חול, שבת וראש השנה)
22 פרושים שונים על פרקי אבות - "אהבת אבות" "חסדי אבות", "מגן אבות" ועוד
תוך הנחל - שיחות על פרשות השבוע על פי תורתו של רבי נחמן
קדושת ישראל - אינדקס של נושאים שונים הקשורים לתיקון הברית
ארך אפיים - ספר המדבר מעניין הסבלנות
אילן החיים - שיחות מוסר בעניין ניצול הזמן
דיבורי מוהרא"ש - נערך מתוך שיעוריו ביידיש, בתרגום לעברית
תוך הנחל - סדרת ספרים וחוברות משיחותיו בשבת. הסדרה יוצאת לאור החל משנת תשמ"ו במהדורות שונות, בהן בחוברות שבועיות
מראה אש - ביאור על הזוהר
להבות אש - ביאור על תיקוני הזוהר
שיחות וסיפורים - שיחות ששמע מזקני חסידי ברסלב
רגעי מוהרא"ש - יומן שכתב
מקור השמחה - עצות ודרכים קלים ונעימים להגיע לשמחה אמיתית, למרות קשיי החיים
שמירת הברית
נר להצדיק - על חג החנוכה
גנזי המלך - פרוש על מגילת אסתר
הגדה של פסח אור זרוע
פרנסה טובה - עצות וסגולות לפרנסה ממשנתו של רבי נחמן מברסלב
תפילות מוהרא"ש - תפילות שנכתבו על ידי מוהרא"ש בספריו ובמכתביו, ולוקטו וסודרו לפי נושאים על ידי תלמידו רז אריאל
לקריאה נוספת

חיי מוהרא"ש (ביוגרפיה מיום הולדתו עד לשנת תש"מ), נכתב על ידי תלמידו הרב יצחק שמואל אהרן לעזער, ירושלים: קרן הדפסה היכל הקודש, ה'תש"פ.
מנדל פייקאז', חסידות ברסלב - פרקים בחיי מחוללה, בכתביה ובספיחיה מהדורה שנייה מורחבת, מוסד ביאליק, תשנ"ו, הפרק: "נאו-ברסלביות", עמ' 199–218
הערות שוליים

↑  ספר "רגעי מוהרא"ש"
↑  הוא המשיך לבקר באומן גם בעת השלטון הקומוניסטי. ראו למשל: דן ארקין, מנהיג חסידי ברסלב יבקר בישיבת שאטה, מעריב, 15 באוקטובר 1985
↑  צבי מרק, מגילת סתרים, החזון המשיחי הסודי של ר' נחמן מברסלב, רמת גן, תשס"ז, עמ' 221
↑  יונתן מאיר, גילוי, כיסוי וצנזורה בחסידות ברסלב, מחשבת ישראל 2, אוניברסיטת בן-גוריון בנגב, 2020
↑  צבי מרק, מגילת סתרים, החזון המשיחי הסודי של ר' נחמן מברסלב, רמת גן תשס"ז, עמ' 221
↑  מנחם רהט, רבם של חסידי ברסלב: "רכשתי בית ביבנאל", מעריב, 30 בינואר 1986
↑  מנחם רהט, לא ניתן להפוך את יבנאל למאה שערים, מעריב, 24 בינואר 1986
יהודה גורן, בת יבנאל וחסיד ברסלב יקימו ביתם במושבה, מעריב, 29 בינואר 1987
↑  יהודה גורן, מתיחות ביבנאל עם בואם של חסידי ברסלב למושבה, מעריב, 5 בנובמבר 1986
1 2 3 4 5   בשם האב | פרק 1 - קרבות ירושה, סרטון בערוץ "כאן 11 - תאגיד השידור הישראלי", באתר יוטיוב (אורך: 49:12)
↑  צוואתו המלאה מופיעה באתר "ברסלב סיטי
↑  ראו למשל "שפת הנחל" על תורה א'
↑  כתבה באתר ברסלב סיטי
↑  קשר השתיקה, עונה 1, פרק 5: יבנאל, באתר חדשות 13, 24 בדצמבר 2018
↑  יעל גורליק, הכשל של רשויות החוק בפרשת ההתעללות ביבניאל, באתר ynet, 30 בדצמבר 2018
↑  מיקי לוין, ‏דרמה משפטית סביב הפרק הבא של "קשר השתיקה", באתר מעריב אונליין, 20 בדצמבר 2018
↑   כאן מקשיבים: ברחתי מהכת ביבנאל, סרטון בערוץ "כאן | דיגיטל - תאגיד השידור הישראלי", באתר יוטיוב (אורך: 13:24)
1 2  מרב סבר, "הייתי הבן של המלך, בתוך בית משוגעים": מוישי שיק בראיון, באתר ישראל היום, 9 במרץ 2023
↑  אהרן רבינוביץ, ‏בלעדי: ההקלטות המצמררות שקורעות את הקהילה ביבנאל, באתר כיכר השבת, 7 בינואר 2016
↑  ישי כהן, ‏צוואת הרכוש המלאה של מוהרא"ש שיק • חשיפה, באתר כיכר השבת, 15 באפריל 2015
↑  איתמר לוין, כך התנהלה ברסלב ביבנאל: הפקרות כספית, חוזה שערורייתי עם בן האדמור ומוות מסתורי, באתר News1 מחלקה ראשונה, 29 באוקטובר 2020
| חסידות ברסלב |
| --- | --- | --- |
| אתרים | אומן • ברסלב • קבר רבי נחמן מברסלב |  |
| רבנים | נחמן מברסלב • נתן מברסלב • נחמן מטולטשין • נחמן מטשערין • אברהם חזן • אברהם שטרנהרץ • אלתר טפליקר • ישראל קרדונר • ישראל דב אודסר • לוי יצחק בנדר • שמואל שפירא • גדליהו אהרן קניג • יחיאל מיכל דורפמן • אלעזר מרדכי קניג • יעקב מאיר שכטר • אליעזר ברלנד • אליעזר שלמה שיק • ישראל יצחק בזנסון • שלום ארוש • ארז משה דורון • ניסן דוד קיוואק • יצחק לעזער |  |
| ספרות | ליקוטי מוהר"ן • הספר הנשרף • ספר המידות • סיפורי מעשיות משנים קדמוניות • שיחות הר"ן • מגילת סתרים • ליקוטי עצות • ליקוטי תפילות • ליקוטי הלכות • עלים לתרופה • שבחי הר"ן • חיי מוהר"ן • ימי מוהרנ"ת • משיבת נפש • ספרים נוספים |  |
| קהילות | קהילת ברסלב צפת • ישיבת שובו בנים • מוסדות חוט של חסד • נ נח נחמ נחמן מאומן • השול |  |
| מנהגים | תיקון הכללי • התבודדות • הקיבוץ באומן • ניגוני ברסלב |  |
| --- | --- |
בקרת זהויות :  NLI: 987007268025905171  ISNI: 0000 0000 6700 3469  LCCN: n81141079  VIAF: 6265798   WorldCat (עם VIAF): 6265798 
הרב שיק גוזז את השערות הראשונות לילד שהגיע לגיל 3 כמנהג ה'חלאקה'
Falling (שיר של הארי סטיילס)

"Falling" (בעברית: "נופל") הוא שיר שהוקלט על ידי הזמר-יוצר הבריטי הארי סטיילס אשר יצא לראשונה ב־13 בדצמבר 2019 כחלק מאלבום האולפן השני שלו, Fine Line, וב-7 במרץ 2020 בתור הסינגל השלישי של האלבום. הוא יצא לאור על ידי חברת התקליטים האמריקאית קולומביה רקורדס ונכתב על ידי סטיילס עצמו וקיד הרפון (אנ') אשר גם הפיק את השיר.
רקע וכתיבה

ב-15 במאי 2019 נראה הארי יחד עם המפיק המוזיקלי הבריטי קיד הרפון. ב-18 בפברואר 2020, לאחר יציאת האלבום חשף קיד הרפון בריאיון למגזין "Music Week" (אנ') כיצד יצרו הוא והארי את השיר:
יום אחד הארי רצה לצאת לאיפשהו, אז קפצתי אליו והוא בדיוק יצא מהמקלחת.. בזמן שחיכיתי לו התחלתי לנגן בפסנתר, והוא התחיל לשיר וכך תוך שעה כתבנו את "Falling"
המקור באנגלית
one day he wanted a lift somewhere, so I popped up there and he was getting out of the shower...I started playing piano while I was waiting for him, he was singing and in an hour we had written Falling
בריאיון לזאין לאון (אנ') מאפל מיוזיק הסביר הארי את משמעות השיר:
הזמנים בהם הרגשתי עצוב היו מהנמוכים ביותר בחיי. "Falling" נכתב על הרגעים בהם אני נופל חזרה לאחד מרגעי השפל האלה.. התחלתי להרגיש כאילו אני הופך למשהו שאני לא, וזה היה ממש קשה. אבל הדבר הנחמד הוא, שאתה יכול לכתוב על כך שיר ולעבור הלאה.
המקור באנגלית
the times when I felt sad were the lowest i've ever feltin my life. "Falling" was about falling back into one of those low moments... I had started to feel myself becoming someone I didnt' want to beand that was really hard. but the nice thing is you get to write a song about it and be like 'Okay ,next'.
השיר יצא בסופו של דבר ב־13 בדצמבר 2019 כחלק מאלבום האולפן השני של הארי, Fine Line, וב-7 במרץ 2020 בתור הסינגל השלישי של האלבום.
השיר

השיר הוא בלדת פסנתר באורך של 4 דקות אשר נכתבה בידי הארי עצמו וקיד הרפון שאף הפיק את השיר. מבחינה מילולית, השיר עוסק בתוצאותיה של פרידה מבת זוג ובהתמודדות עימם. עם תחילת השיר הוא לוקח את האשמה עליו כשהוא אומר: ”אין את מי להאשים מלבד המשקה שבידי הנודדות” הוא ממשיך עם זעקת שבר: ”מה אני עכשיו? מה אני עכשיו? מה אם אני מישהו שאני לא רוצה בסביבה?... אני נופל (Falling) שוב, אני נופל שוב, אני נופל.” ובהמשך: ”מה אם אני למטה? מה אם אניח בחוץ? מה אם אני מישהו שלא תדברי עליו?.” במהלך השיר הוא אף אומר: ”אני יודע היטב שאני כותב עליך יותר מדי שירים” והיו שקישרו זאת לפרידה שלו מהדוגמנית הצרפתייה קמיל רו (אנ') ביולי 2018.
ביקורת

השיר זכה לתשבחות ביקורתיות רבות. בריאן רולי ממגזין Consequence of Sound כינה את הרצועה: "בלדת פסנתר מדהימה" ו"סוחטת דמעות". אנה ריצ'מונד ממגזין Slant (אנ') שיבחה את ההתבוננות המופנמת של הארי ותיארה את השורה בה הוא אומר "מה אני עכשיו? מה אם אני מישהו שאני לא רוצה בסביבה" כאחד מהרגעים המרגשים ביותר באלבום. סוזן הנסן ממגזין Clash (אנ') תיארה את השיר בתור "מעורר משיכה רבה. זה שיר שבו פסנתר ובס מהווים בסיס רגוע להתבוננות פנימית וכנות". בביקורתו לשיר, כתב רוב שפילד מהרולינג סטון כי "אם יש גבריות לא רעילה, אפשרי שהארי סטיילס מצא אותה".
וידאו קליפ

ב-24 בפברואר 2020 פרסם הארי סטיילס טיזר באורך של 9 שניות לווידאו קליפ של השיר בו הוא נראה יושב בחדר עם דליפה של מים ולאחריו נראים כתוביות לבנות על רקע שחור המבשרות על שמו של השיר ועל תאריך יציאתו ב-28 בפברואר. ב-27 בפברואר, יום לפני יציאת הקליפ, פרסם הארי סרטון נוסף בן 7 שניות בו הוא נראה טובע בחדר אשר התמלא במים כשבכתוביות לאחריו חשף כי הקליפ יעלה למחרת בשעה 15:00.
בקליפ נראה הארי לבוש בחולצת משי לילך לבנה פרחונית של גוצ'י, מכנס אנגורה מצמר בצבע חום בהיר וטבעות יהלומים כשהוא מנגן על פסנתר כנף אשר ממנו זולגים מים הממלאים לבסוף את חלל החדר, ובעוד מפלס המים עולה, הארי ממשיך לנגן ולשיר גם לאחר שהוא מתחיל לטבוע בהם. נכון לאוקטובר 2022 מונה סרטון השיר מעל לכ-140 מיליון צפיות ביוטיוב.
באחת הסצנות נראית צללית של מגדל אייפל הצרפתי דרך חלון דבר אשר גרם לרבים להאמין כי זהו רמז כי השיר נכתב על הדוגמנית הצרפתייה קמיל רו (אנ') אשר ממנה נפרד ביולי 2018.
בנוסף, היו שהצביעו על הדמיון הרב של סצנות הנגינה בפסנתר והטביעה עם סצנות הקליפ "Cardigan" של הזמרת האמריקאית טיילור סוויפט שיצאה כמה חודשים אחר כך, ביולי 2020. הדבר הוביל לספקולציות במדיה החברתית כי השירים נכתבו בהקשר של מערכת היחסים שהייתה לשניים בין 2012 ל-2013.
וידאו קליפ > הפקה

עבור צילום הקליפ נבנה חדר מיוחד אטום ועמיד למים אשר במטרה ליצור את אפקט עליית מפלס המים, הוא הורד על ידי מנוף אל תוך מכל של כ-500 ליטר מים באולפני סרטי יוניברסל בלוס אנג'לס שבקליפורניה בעוד שהמצלמות קובעו לחדר. אריחי לינולאום הודבקו מתחת רצפת החדר על מנת למנוע את התפרקותו במים.
כמו כן, הפסנתר אשר היה שייך בעבר לשחקנית מתקופת תור הזהב של הוליווד, דיאנה דורבין (אנ'), הוכשר להיות עמיד במים על ידי חברת ההפקה המקומית "Full Scale Effects" והותקנו בו מערכת אשר אספה מים מהרצפה והוציאה אותם באזור הקלידים. הפסנתר עוטר בחריטות וינטג' בהשראת קעקועיו של הארי, בין השאר נחרטו קעקועי פיראטים, לוויתן, נבל, ספינה, ורד ותרנגול. אלה, יחד עם עיטורים קלאסיים, צוירו בעבודת יד על הפסנתר והספסל בצבע זהב מתכתי על ידי האמן ג'יין מורגן, ולאחר מכן נאטמו בשכבה שקופה כבדה.
על תקרת החדר נתלתה נברשת זכוכית כחולה בסגנון ונציאני ועל קירות החדר נתלו ציורים מתקופת הרנסאנס. התפאורה נוצרה על ידי המעצב סקוט הרברטסון, צוות של צוללנים שמרה על בטיחותו של הארי וסיימה את ולאחר הצילומים אשר ארכו כ-12 שעות, נוספו צבעים בפוטושופ.
הווידאו קליפ בוים על ידי דייב מאיירס והופק על ידי פרנסואה אודו אשר זכה על כך בפרס ההצטיינות של ADG בעיצוב הפקה (אנ').
וידאו קליפ > פרסים ומועמדויות

| שנה | מועמדים | ארגון | פרס | תוצאה | ביבליוגרפיה |
| --- | --- | --- | --- | --- | --- |
| 2021 | פרנסואה אודו (אנ'), א. טוד הולנד, סקוט הרברטסון קונספט, לנדון לוט, ניל ויזנובסקי | פרסי הצטיינות של ADG בעיצוב הפקה (אנ') | פורמט קצר: סדרת אינטרנט, וידאו או פרסומת | זכייה |  |
ביצועים > הופעות חיות

ב-18 בפברואר 2020 ביצע הארי את השיר בטקס פרסי המוזיקה הבריטית לשנת 2020 בעודו לבוש בסרבל תחרה לבן עם כפפות תואמות בזמן שמפסנתרי הכנף שליוו אותו נשפכים מים על גבי הבמה.
כמו כן, הארי ביצע את השיר במהלכו של סבב ההופעות השלישי שלו, "Love On Tour" אשר נועד לקידום האלבום Fine Line.
ביצועים > קאברים

בספטמבר 2020 ביצעו להקת הבנות הבריטיית ליטל מיקס גרסת קאבר לשיר במסגרת "Radio 1's Live Lounge" (אנ').
ב-21 בספטמבר 2020 הוציאה הזמרת הדרום קוריאנית נייאון, חברת להקת טווייס, סרטון קאבר לשיר אשר צבר מעל לכשני מיליון צפיות ביוטיוב.
ב-5 במרץ 2021 יצא קאבר של הזמרת הבריטית גבריאל (אנ') כחלק מאלבום האולפן השביעי שלה Do It Again (אנ').
ב-22 במרץ 2021 הוציא הזמר הדרום קוריאני דויונג (אנ') מלהקת NCT (אנ') סרטון קאבר אשר צבר מעל לכ-4 מיליון צפיות ביוטיוב.
ב-28 באוקטובר 2021 הוציא הזמר הדרום קוריאני ג'ונגקוק, חבר להקת ה-BTS, סרטון קאבר לשיר אשר צבר מעל לכ-50 מיליון צפיות ביוטיוב.
ביאורים

↑  במקור מאנגלית: "And there's no one to blame but the drink in my wandering hands"
↑  במקור מאנגלית:
"What am I now? What am I now? What if I'm someone I don't want aroundI'm? falling again, I'm falling again, I'm falling"
↑  במקור מאנגלית: "?What if I'm down? What if I'm out? What if I'm someone you won't talk about"
↑  במקור מאנגלית: "And I'm well aware I write too many songs about you"
↑  ראו טענות נוספות ב#וידאו קליפ
↑  ראו טענות נוספות גם ב#השיר
↑  בגודל של 16 על 15 אינץ' (כ-38 על 40 סנטימטר)
↑  סכומי הצפיות בפסקה זו נכונים לאוקטובר 2022
גנאדי טראסוב

אין תמונה חופשית
גנאדי פאבלוביץ' טראסוב (ברוסית: Геннадий Павлович Тарасов; נולד ב-14 בספטמבר 1947) הוא דיפלומט רוסי.
כיהן כשגריר רוסיה בישראל בשנים 2002–2007.
ביוגרפיה

עובד כדיפלומט משנת 1970.
בשנים 1982–1986 כיהן כיועץ לשגריר ברית המועצות באומות המאוחדות בניו יורק. לדברי העיתונאית אנה אזרי, טראסוב ניהל אז מגעים חשאיים לחידוש היחסים הדיפלומטיים בין ברית המועצות לישראל.
בשנת 1990 חזרה למוסקבה ומונה לגן מנהל מחלקת מדינות מזרח התיכון וצפון אפריקה במשרד החוץ וניהל את מחלקת ישראל. זמן קצר לאחר מכן נשלח לכהן כשגריר רוסיה בערב הסעודית, תפקיד שמילא במשך 6 שנים.
בשנת 1996 מונה למנהל מחלקת המידע והדפוס במשרד החוץ של רוסיה והיה דובר משרד החוץ. ב-1998 נשלח לכהן כשגריר רוסיה בפורטוגל, עד 2002.
ב-1 בפברואר 2002 מונה לשגריר רוסיה בישראל, עד ה-31 בינואר 2007.
הוא חזר למוסקבה וכיהן כשגריר למשימות מיוחדות במשרד החוץ ובשנת 2008 מונה למתאם המיוחד באומות המאוחדות לענייני נעדרים במהלך המלחמות במפרץ הפרסי.
הערות שוליים

↑  Время новостей: № 203, 03 ноября 2006
↑  Axis News — Страны СНГ меняют своих людей в Израиле
↑  Указ Президента СССР от 18.10.1990 N УП-891 «О назначении тов. Тарасова Г. П. Чрезвычайным и Полномочным Послом СССР в Саудовской Аравии»
↑  Указ Президента Российской Федерации от 06.09.1996 г. № 1320 «Об освобождении Тарасова Г. П. от обязанностей Чрезвычайного и Полномочного Посла Российской Федерации в Королевстве Саудовская Аравия»
↑  Указ Президента Российской Федерации от 27.08.1998 г. № 997 «О назначении Тарасова Г. П. Чрезвычайным и Полномочным Послом Российской Федерации в Португальской Республике»
↑  Указ Президента Российской Федерации от 01.02.2002 г. № 131 «О Тарасове Г. П.»
↑  Указ Президента Российской Федерации от 01.02.2002 г. № 133 «О назначении Тарасова Г. П. Чрезвычайным и Полномочным Послом Российской Федерации в Государстве Израиль»
↑  Указ Президента Российской Федерации от 31.01.2007 г. № 92 «О Тарасове Г. П.»
| ראשי הנציגות הדיפלומטית של ברית המועצות ורוסיה בישראל ישראל |
| --- | --- | --- |
| ברית המועצות (1923–1955)ברית המועצות | פבל ירשוב • אלכסנדר אברמוב • מיכאיל בודרוב • דמיטרי צ'ובאחין • אלכסנדר בובין |  |
| רוסיה רוסיה | אלכסנדר בובין • מיכאיל בוגדנוב • גנאדי טראסוב • פיוטר סטגני • סרגיי יאקובלב • אלכסנדר שיין • אנטולי ויקטורוב |  |
ערך זה הוא קצרמרבנושא אישים. אתם מוזמנים לתרום לוויקיפדיה ו.
אלכסיי גרומוב

אלכסיי גרומוב (נולד ב-31 במאי 1960, זאגורסק, מחוז מוסקבה) הוא דיפלומט ופוליטיקאי רוסי, המכהן כסגן ראשון לראש סגל הקרמלין.
בעבר שימש כדובר הקרמלין במשך 8 שנים, בשתי הקדנציות הראשונות לכהונתו של פוטין כנשיא, בשנים 2000-2008.
ביוגרפיה

גרומוב סיים את לימודיו בפקולטה להיסטוריה של אוניברסיטת מוסקבה ב-1982.
בשנים 1982—1996 עבד במשרד החוץ הרוסי:
1982—1985 — כיהן כמזכיר הקונסוליה הכללית בקרלובי וארי, צ'כוסלובקיה;
1985—1988 — כיהן כנספח השגרירות בפראג. אז הכיר את ולדימיר פוטין.
1988—1991 — עבד כמזכיר שני ושלישי במזכירות סגן שר החוץ של רוסיה;
1991—1992 — מונה למזכיר ראשון במשרד החוץ;
1992—1993 — עבד כקונסול בברטיסלבה, סלובקיה;
1993—1996 — יועץ השגרירות בברטיסלבה.
ב-22 בנובמבר 1996 חזר למוסקבה ומונה לראש שירותי העיתונות של נשיא רוסיה דאז, בוריס ילצין, כשהוא מחליף בתפקיד את איגור איגנאטייב. ב-4 במרץ 1998 מונה לעמוד בראש מינהל שירותי העיתונות של סגל הקרמלין.
ב-31 בדצמבר 1999, ילצין התפטר מתפקיד הנשיא ומינה את פוטין לממלא מקום נשיא רוסיה ולמחליפו. בעקבות זאת, ב-4 בינואר 2000 פוטין מינה אותו לדובר שלו והוא התמנה למזכיר העיתונות של נשיא רוסיה בפועל.
במרץ 2000 פוטין נבחר לנשיא וגרומוב מונה לתפקיד דובר הקרמלין, כשהוא מחליף את דמיטרי יאקושקין.
בשנת 2001 צורף כחבר בדירקטוריון ערוץ ORT. ב-26 במרץ 2004 פוטין נבחר לכהונה שנייה כנשיא וגרומוב מונה מחדש על ידי פוטין.
ב-12 במאי 2008 מונה לתפקיד סגן ראש סגל הקרמלין. ב-21 במאי 2012 מונה לסגן ראשון של ראש סגל הקרמלין והוא ממלא את מקומו של ראש הסגל במקרה של היעדרות.
חייו האישיים

הוא דובר צ'כית, סלובקית ואנגלית. נשוי ואב לשני בנים: אלכסיי ודנילה.
הערות שוליים

↑  http://en.kremlin.ru/catalog/persons/4/biography
↑  Громов Алексей Алексеевич, пресс-секретарь президента РФ Путина В. В.
↑  Громов Алексей Алексеевич, пресс-секретарь президента РФ Путина В. В.
↑  «Огонёк», Лауреаты премии журнала за 2000 год
| --- | --- |
בקרת זהויות :  ULAN: 500461437 
גרומוב ופוטין, 15 בדצמבר 2000
מוח בצנצנת

מוח בבור שמאמין שהוא הולך
בפילוסופיה, המוח במכל ('BIV = 'brain in vat) הוא תרחיש המשמש במגוון ניסויים מחשבתיים שנועדו לתאר תפיסות אנושיות של ידע, מציאות, אמת, מוח, תודעה ומשמעות. זוהי גרסה מודרנית של ניסוי המחשבה השד המרושע של רנה דקארט, שנוצרה על ידי גילברט הרמן. בסיפורי מדע בדיוני רבים מתואר תרחיש שבו מדען מטורף, מכונה או ישות אחרת מסירים מוח של אדם מהגוף, מאחסנים אותו במכל עם נוזל מקיים חיים ומחברים את הנוירונים שלו באמצעות חוטים למחשב-על שיספק לו דחפים חשמליים זהים לאלו שהמוח מקבל בדרך כלל. בסיפורים כאלה המחשב מדמה מציאות (כולל תגובות מתאימות לפלט של המוח עצמו) והמוח "חסר הגוף" ממשיך לחוות חוויות מודעות נורמליות לחלוטין, כמו אלה של אדם עם מוח המחובר לגוף, למרות שאין לו קשר לחפצים או אירועים בעולם האמיתי.